હરિવંશરાય બચ્ચનની કવિતાઓ અને રાહત ફતેહ અલી ખાન તેમ જ જગજિત સિંહની ગાયિકીનો શોખીન મેહુલ મેરેથોનનો પણ સફળ દોડવીર રહ્યો છે. મેહુલે 100 કિલોમીટર દોડવાની બે અલ્ટ્રા-મેરેથોન દોડ પૂરી કરી છે તો કેટલીયે હાફ મેરેથોન દોડમાં પણ શ્રેષ્ઠ દેખાવ કર્યો છે. સાબરમતી હાફ મેરેથોન દોડ બે કલાક 10 મિનિટમાં પૂરી કરી હતી. આઠ જેટલી હાફ મેરેથોન દોડ પૂરી કરનાર મેહુલ કહે છે, મેરેથોનથી દોડવાની સ્પીડ વધે છે.